Հայկական հեթանոսական դիցարանում հնարավոր է գտնել մեռնող և հարություն առնող աստվածություններ: Հայկական քաղաքական դաշտում նույնպես կան այդ հատկանիշներով օժտված կուսակցություններ: Վերցնենք թեկուզ «Ազատ դեմոկրատների» օրինակը: ԱԺ վերջին ընտրություններից հետո հիշյալ կուսակցությունն այնպես տրոհվեց ու տարրալուծվեց, որ այլևս անհնար էր հավատալ, թե այն երբևէ ասպարեզում կհայտնվի: Բայց արի ու տես, որ հարություն առնելու ձևերը նաև նրանց է հայտնի, և հատկապես այն բանից հետո, երբ հայտնի դարձավ, որ Հայաստանը պատրաստվում է ԵՄ-ի հետ համաձայնագիր կնքել, «Ազատ»-ները ազատություն ստացան: